**Exercicis Model ER II.**

**Conceptes bàsics**

Contingut

[HOSPITAL GENERAL 3](#_Toc114243093)

[TOYSRUS S.A 4](#_Toc114243094)

# HOSPITAL GENERAL

En un centre hospitalari es desitja informatitzar part de la gestió relativa a pacients i els seus ingressos. Després de l’anàlisi realitzat, s’estableixen els següents requeriments:

1. Les dades d’interès que es desitja emmagatzemar del pacient són: el número de la seguretat social, el DNI, el nom complet i la data de naixement. A més cada pacient també té un codi únic que l’identifica.

1. Volem registrar els ingressos que realitza el pacient. Cada ingrés vindrà identificat per un codi únic i una data-hora d’arribada, una de sortida i una descripció.
2. Durant l’ingrés volem saber en quin llit ha estat el pacient.
3. Caldrà tenir en compte que els llits s’enumeren correlativament per cada planta, és a dir, existirà el llit número 12 de la tercera planta i també el número 12 de la setena planta. Les plantes de l’hospital estaran identificats per número de planta, el seu nom i el número de llits que disposa.

1. Per cada pacient s’entregarà fins a un màxim de 4 targetes de visita. Aquestes targetes de visita seran vàlides per visitar a un únic pacient. La targeta de visita es definirà per: Un número de targeta de visita, l’hora d’inici i l’hora de finalització en que es pot visitar el malalt.
2. Un pacient durant el seu ingrés pot tenir varies visites mèdiques. Cada visita la fa un metge determinat, tot i que el poden visitar diferents metges al llarg de l’ingrés. Volem saber la data-hora de la visita i les observacions que ha posat el metge.
3. Les dades d’interès dels metges seran el número de col·legiat i el nom complet

Heu de tenir en compte que el disseny ha de permetre:

* Saber el llit on ha estat el pacient durant el seu ingrés.
* Saber les visites que s’han realitzat durant aquell ingrés i quin metge ha realitzat cada visita.

# TOYSRUS S.A

L’empresa TOYSRUS S.A, la qual dona servei a diferents països del món, està interessada en contractar els nostres serveis per al disseny d’una nova base de dades.

* A l’empresa li interessa conèixer molt bé les joguines existents al mercat. D’entre elles l’interessa, a més a més, distingir-ne dos tipus ja que consideren que són molt importants per les campanyes nadalenques; són les joguines educatives i les esportives (lògicament hi ha joguines que poden ser, alhora, educatives i relacionades amb algun esport).
* De les joguines esportives volen saber quin és l’esport de la joguina i si es tracta d ’un esport d’equip o no. Respecte les joguines educatives volen saber quina capacitat del nen eduquen(només una, la principal) com ara; la memòria, el càlcul, el llenguatge, etc...
* De les joguines volen conèixer el nom, el preu, la descripció i l’edat a partir de la qual són adequades per començar a jugar-hi. A més a més, consideren important conèixer quines joguines són equivalents entre elles, així com en quina mesura (o grau) són semblants.
* L’empresa disposa de molts magatzems on guarden les joguines. Cada magatzem té un nom (que l’identifica) i es vol conèixer la població on està situat, així com els m2 de capacitat. A cada població hi ha com a màxim un magatzem, el qual dona servei pel lliurament de les joguines. Les poblacions que no disposen de magatzem són servides per algun altre magatzem (el de la població més propera, per exemple). També volen conèixer, en tot moment, quin és l’estoc actual que hi ha al magatzem per cada joguina.
* Les poblacions tenen un nom que les identifica ( però hem de tenir en compte que hi ha poblacions que es diuen igual en altres països ) i també volen conèixer el nombre d’habitants de cada població. Cal recordar que l’empresa treballa a l’àmbit internacional i per una població determinada hem de saber a quin país pertany.
* Finalment, l’empresa té empleats que treballen en un magatzem determinat. Ens interessa saber la data en que ha començat a treballar en la nostra empresa i el seu salari.